ร้านอุด้งชื่อนี้มีหลายสาขาค่ะ ราคาไม่แพง แถมยังมี Value set อีกด้วย 

การสั่งเราจะต้องสั่งที่เคาเตอร์โดยการเลื่อนถาดไปตามทาง แล้วสั่งจานหลักอุด้งหรือข้าวต่างๆ แล้วหยิบเครื่องพวกของทอด ไข่ต้ม เพิ่มระหว่างทาง ก่อนที่จะไปจ่ายเงินที่ปลายสุด ซึ่งจานหลักที่ใช้เวลานานที่สุด พอทำเสร็จแล้ว เค้าจะเอามาวางไว้ให้ตรงกลางๆของเคาเตอร์ ซึ่งแปลว่าต้องวกกลับมาหยิบ แล้วก็กลับไปต่อแถวจ่ายเงินเหมือนเดิม แถมถ้าสั่งเป็นชุดที่มีสลัดและน้ำซุปด้วย ก็ต้องวกกลับมาเอาอีกรอบที่ 2 ซึ่งมันวุ่นวายค่ะ พนง.คิดเงินก็ไม่คล่องอีก ทำให้แถวจ่ายเงินยาวเหยียด เราเลยไม่ค่อยชอบวิธีการนี้เท่าไหร่ ถ้าเค้าเปลี่ยนเป็นให้ป้ายอาหารจานหลักมา แล้วค่อยเอามาเสิร์ฟให้ที่โต๊ะหรือค่อยเรียกไปหลังจ่ายเงินเสร็จ น่าจะดีกว่า

มาที่อาหารอาจจะเป็นเพราะเป็นร้านอุด้ง ทั้งสลัดและซุปเลยใส่อุด้งมาด้วยค่ะ 
ข้าวหน้าหมูแห้งไปนิด ส่วนไข่ที่ซื้อเพิ่มนี่สุกกลางๆกำลังดีค่ะ เพราะเราชอบแบบยางมะตูม